

VALSTYBĖS ĮMONĖS TURTO BANKO

GENERALINIS DIREKTORIUS

ĮSAKYMAS

**DĖL VALSTYBĖS NEKILNOJAMOJO TURTO PERDAVIMO PATIKĖJIMO TEISE**

2019 m. gegužės 9 d. Nr. P13-13

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsniu ir įgyvendindamas Valstybės turto perdavimo valdyti, naudoti ir disponuoti juo patikėjimo teise tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“,

p e r d u o d u Lietuvos kriminalinės policijos biurui valdyti, naudoti ir disponuoti juo patikėjimo teise jo nuostatuose numatytoms funkcijoms vykdyti valstybei nuosavybės teise priklausantį ir šiuo metu Kauno apskrities vyriausiojo policijos komisariato patikėjimo teise valdomą nekilnojamąjį turtą, Kaune, Griunvaldo g. 16-1:

1.1. negyvenamąsias patalpas nuo R-50 iki R-72, nuo 1-24 iki 1-49, nuo 2-22 iki 2-36, 572.35 kv. m bendro ploto, naudojimo paskirtis – sporto, unikalus Nr. 1997-2004-7010:0002, likutinė vertė 2018 m. gruodžio 31 d. – 101 591,07 Eur (vienas šimtas vienas tūkstantis penki šimtai devyniasdešimt vienas euras, 7 ct);

1.2. kitus inžinerinius statinius – kiemo statinius (kiemo aikšteles nuo b7 iki b11 ir tvorą t2), unikalus Nr. 4400-0916-8567, likutinė vertė 2018 m. gruodžio 31 d. – 287,77 (du šimtai aštuoniasdešimt septyni eurai, 77 ct).

Generalinis direktorius Mindaugas Sinkevičius